CELEX: 32005R2167
Language: mt
Date: 2005-12-20
Title: Regolament tal-Kunsill (KE) Nru 2167/2005 ta' l- 20 ta' Diċembru 2005 li jemenda r-Regolament (KE) Nru 1467/2004 li jimponi dazji anti-dumping definittivi fuq importazzjonijiet tat-tereftalat tal-polietilen ( PET ) li joriġina, inter alia , fir-Repubblika Popolari taċ-Ċina

668              MT               Il-Ġurnal Uffiċjali ta’ l-Unjoni Ewropea                  12.12.2008

32005R2167

28.12.2005                     IL-ĠURNAL UFFIĊJALI TA’ L-UNJONI EWROPEA                       L 345/11

                      REGOLAMENT TAL-KUNSILL (KE) Nru 2167/2005

                                     ta’ l-20 ta’ Diċembru 2005

    li jemenda r-Regolament (KE) Nru 1467/2004 li jimponi dazji anti-dumping definittivi fuq
    importazzjonijiet tat-tereftalat tal-polietilen ("PET") li joriġina, inter alia, fir-Repubblika
                                          Popolari taċ-Ċina

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-
protezzjoni kontra importazzjonijiet li huma oggett ta' dumping minn pajjiżi mhux membri tal-
Komunità Ewropea1 ("ir-Regolament bażiku"), u b’mod partikolari l-Artikolu 11(4) tiegħu,

Wara li kkunsidra l-proposta ppreżentata mill-Kummissjoni wara li kkonsultat lill-Kumitat
Konsultattiv,

1
         ĠU L 56, 6.3.1996, p. 1. Regolament kif l-aħħar emendat bir-Regolament (KE) Nru
         461/2004 (ĠU L 77, 13.3.2004, p. 12).
 ---pagebreak--- 12.12.2008       MT                Il-Ġurnal Uffiċjali ta’ l-Unjoni Ewropea                             669

Billi:

                                      A.      MIŻURI FIS-SEĦĦ

(1)       Il-miżuri attwalment fis-seħħ fuq importazzjonijiet fil-Komunità tat-tereftalat tal-polietilen
          ("PET") li joriġina, inter alia, fir-Repubblika Popolari taċ-Ċina ("RPĊ"), huma dazji anti-
          dumping definittivi imposti mir-Regolament tal-Kunsill (KE) Nru 1467/20041. B’mod
          konformi ma’ l-istess Regolament, ġew imposti wkoll dazji anti-dumping fuq
          importazzjonijiet tal-PET li joriġina fir-Repubblika ta’ l-Awstralja.

                              B.      INVESTIGAZZJONI ATTWALI

1.        Talba għal reviżjoni

(2)       Wara l-impożizzjoni ta’ dazji anti-dumping definittivi fuq importazzjonijiet tal-PET li
          joriġina fir-RPĊ, il-Kummissjoni rċeviet talba biex tibda reviżjoni ta' "esportatur ġdid" tar-
          Regolament (KE) Nru 1467/2004, b’mod konformi ma’ l-Artikolu 11(4) tar-Regolament
          bażiku, mingħand Jiangyin Chengsheng New Packing Material Co., Ltd (l-"applikant"). L-
          applikant sostna li huwa ma kien relatat ma’ l-ebda produttur esportatur fir-RPĊ soġġett
          għall-miżuri anti-dumping fis-seħħ fir-rigward tal-PET. Barra minn hekk, huwa sostna li
          huwa ma kienx esporta PET lejn il-Komunità tul il-perijodu ta’ l-investigazzjoni oriġinali
          ("il-PI oriġinali", jiġifieri l-perijodu mill-1 ta’ April 2002 sal-31 ta’ Marzu 2003), imma
          kien beda jesporta l-PET lejn il-Komunità wara dan il-perijodu.

1
         ĠU L 271, 19.8.2004, p. 1.
 ---pagebreak--- 670           MT                 Il-Ġurnal Uffiċjali ta’ l-Unjoni Ewropea                     12.12.2008

2.     Bidu ta’ reviżjoni ta' "esportatur ġdid"

(3)    Il-Kummissjoni eżaminat l-evidenza ppreżentata mill-applikant u qisitha biżżejjed biex
       tiġġustifika l-bidu ta’ reviżjoni skond l-Artikolu 11(4) tar-Regolament bażiku. Wara
       konsultazzjoni tal-Kumitat Konsultattiv u wara li l-industrija kkonċernata tal-Komunità
       kienet ingħatat l-opportunità li tikkummenta, il-Kummissjoni bdiet, bir-Regolament (KE)
       Nru 523/20051, reviżjoni tar-Regolament (KE) Nru 1467/2004 fir-rigward ta’ l-applikant u
       bdiet l-investigazzjoni tagħha.

(4)    B’mod konformi mar-Regolament tal-Kummissjoni li jagħti bidu għar-reviżjoni, id-dazju
       anti-dumping ta’ EUR 184/t impost bir-Regolament (KE) Nru 1467/2004 fuq
       importazzjonijiet tal-PET iffabbrikat mill-applikant kien revokat. Fl-istess ħin, b’mod
       konformi ma’ l-Artikolu 14(5) tar-Regolament bażiku, l-awtoritajiet doganali kienu ordnati
       jieħdu l-passi xierqa biex jirreġistraw tali importazzjonijiet.

3.     Prodott ikkonċernat

(5)    Il-prodott ikkonċernat bir-reviżjoni attwali huwa l-istess bħal dak fl-investigazzjoni li
       wasslet għall-impożizzjoni tal-miżuri fis-seħħ fuq importazzjonijiet tal-PET li joriġinaw
       fir-RPĊ ("investigazzjoni oriġinali"), jiġifieri PET b’numru ta’ viskożità ta’ 78 ml/g jew
       ogħla, skond l-Istandard 1628-5 ta’ l-ISO, ikklassifikat taħt il-Kodiċi NM 3907 60 20.

4.     Partijiet ikkonċernati

(6)    Il-Kummissjoni infurmat uffiċjalment lill-applikant u lir-rappreżentanti tal-pajjiż esportatur
       bil-bidu tar-reviżjoni. Il-partijiet interessati ngħataw l-opportunità li jwasslu l-opinjonijiet
       tagħhom bil-miktub u li jiġu mismugħin.

1
      ĠU L 84, 2.4.2005, p. 9.
 ---pagebreak--- 12.12.2008      MT                 Il-Ġurnal Uffiċjali ta’ l-Unjoni Ewropea                           671

(7)      Il-Kummissjoni bagħtet ukoll formula ta’ talba għal trattament ta’ operatur fl-ekonomija
         tas-suq ("MET") u kwestjonarju lill-applikant u rċeviet risposti fiż-żmien stipulat għal dak
         l-iskop. Il-Kummissjoni fittxet u vverifikat l-informazzjoni kollha li hija qieset meħtieġa
         biex tistabbilixxi dumping, inkluża t-talba tal-MET u saret żjara ta’ verifika fil-postijiet ta’
         l-applikant.

5.       Perijodu ta’ investigazzjoni

(8)      L-investigazzjoni tad-dumping kopriet il-perijodu mill-1 ta’ Ottubru 2003 sal-31 ta’
         Diċembru 2004 ("il-perijodu ta’ l-investigazzjoni" jew "PI").

                        Ċ.      RIŻULTATI TA’ L-INVESTIGAZZJONI

1.       Kwalifika ta' "esportatur ġdid"

(9)      L-investigazzjoni kkonfermat li l-applikant ma kienx esporta l-prodott ikkonċernat waqt il-
         PI oriġinali u li kien beda jesporta lejn il-Komunità wara dan il-perijodu.

(10)     Barra minn hekk, l-applikant irnexxielu juri li hu ma kien relatat ma’ l-ebda esportatur jew
         produttur fir-RPĊ li huma soġġetti għall-miżuri anti-dumping fis-seħħ fuq
         importazzjonijiet tal-PET li joriġinaw fir-RPĊ.

(11)     F’dan il-kuntest, huwa ikkonfermat li l-applikant għandu jitqies bħala "esportatur ġdid"
         skond l-Artikolu 11(4) tar-Regolament bażiku.
 ---pagebreak--- 672           MT                  Il-Ġurnal Uffiċjali ta’ l-Unjoni Ewropea                      12.12.2008

2.     Trattament ta’ ekonomija tas-suq ("MET")

(12)   B’mod konformi ma’ l-Artikolu 2(7)(b) tar-Regolament bażiku, fl-investigazzjonijiet anti-
       dumping rigward importazzjonijiet li joriġinaw fir-RPĊ, valur normali jkun determinat
       skond il-paragrafi 1 sa 6 ta’ l-imsemmi Artikolu għal dawk il-produtturi li nstabu li kienu
       jissodisfaw il-kriterji stabbiliti fl-Artikolu 2(7)(ċ) tar-Regolament bażiku, jiġifieri fejn
       jintwera li l-kundizzjonijiet ta’ l-ekonomija tas-suq jipprevalu fir-rigward tal-manifattura u
       l-bejgħ ta’ prodott simili. Dawn il-kriterji huma stabbiliti hawn taħt f’forma mqassra:

       –     isiru deċiżjonijiet kummerċjali bi tweġiba għal sinjali tas-suq, mingħajr interferenza
             sinifikanti ta’ l-Istat, u l-ispejjeż jirriflettu l-valuri tas-suq;

       –     id-ditti jkollhom sett ċar wieħed ta’ rekords bażiċi tal-kontabilità li jiġu vverifikati
             b’mod indipendenti skond l-istandards tal-kontabilità internazzjonali ("IAS") u dawn
             jiġu applikati għall-iskopijiet kollha;

       –     ebda distorsjoni miġjuba mis-sistema ta’ l-ekonomija mhux tas-suq;

       –     liġijiet ta’ falliment u proprjetà jiggarantixxu stabbiltà u ċertezza legali;

       –     ir-rati tal-kambju jsiru bir-rati tas-suq.

(13)   Il-Kummissjoni fittxet l-informazzjoni kollha meqjusa neċessarja u ivverifikat l-
       informazzjoni kollha ppreżentata fl-applikazzjoni tal-MET fil-bini tal-kumpannija in
       kwistjoni.

(14)   L-investigazzjoni wriet li l-ħames kriterji kollha stabbiliti fl-Artikolu 2(7)(ċ) tar-
       Regolament bażiku ġew sodisfatti mill-applikant. Għalhekk ġie kkunsidrat li kellu jingħata
       MET lill-applikant.
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                           673

3.       Dumping

         Determinazzjoni tal-valur normali

(15)     Fir-rigward tad-determinazzjoni tal-valur normali, il-Kummissjoni l-ewwel stabbiliet jekk
         it-total tal-bejgħ domestiku tal-prodott ikkonċernat magħmul mill-applikant kienx
         rappreżentattiv meta mqabbel mal-bejgħ totali ta’ l-esportazzjonijiet tagħha lejn il-
         Komunità. Skond l-Artikolu 2(2) tar-Regolament bażiku, il-bejgħ domestiku kien
         ikkunsidrat rappreżentattiv meta l-volum ta’ bejgħ domestiku totali kien ta' l-anqas 5% tal-
         volum tal-bejgħ ta’ l-esportazzjoni lejn il-Komunità. Il-Kummissjoni stabbiliet li l-PET
         kien mibjugħ domestikament mill-applikant f’volumi rappreżentattivi globalment.

(16)     Ma saret ebda distinzjoni bejn it-tipi għall-prodott ikkonċernat. Għalhekk ma kienx hemm
         bżonn li jsiru verifiki addizzjonali dwar jekk il-bejgħ domestiku kienx rappreżentattiv
         biżżejjed fuq il-bażi ta’ tip b’tip għall-iskopijiet ta’ l-Artikolu 2(2) tar-Regolament bażiku.

(17)     Saret ukoll verifika ta’ jekk il-bejgħ tal-PET mibjugħ domestikament fi kwantitajiet
         rappreżentattivi setax ikun meqjus bħala li sar fil-kors ordinarju tan-negozju, billi ġie
         stabbilit il-proporzjon ta’ bejgħ bi profitt tal-PET lil konsumaturi indipendenti. Minħabba li
         l-volum ta’ bejgħ bi profitt tal-PET kien jirrappreżenta iktar minn 80% tal-volum tal-bejgħ
         domestiku totali tal-PET, il-valur normali kien ibbażat fuq il-prezz domestiku reali,
         ikkalkulat bħala l-medja ppeżata tal-prezzijiet tal-bejgħ domestiku kollu tal-PET magħmul
         waqt il-PI, irrispettivament minn jekk dan il-bejgħ kienx bi profitt jew le.
 ---pagebreak--- 674           MT                   Il-Ġurnal Uffiċjali ta’ l-Unjoni Ewropea                   12.12.2008

(18)   Konsegwentement, skond l-Artikolu 2(1) tar-Regolament bażiku, il-valur normali kien
       ibbażat fuq il-prezzijiet, imħallsa jew pagabbli, fuq is-suq domestiku tar-RPĊ.

       Prezz ta’ l-esportazzjoni

(19)   Il-prodott ikkonċernat kien esportat direttament lil konsumaturi indipendenti fil-Komunità.
       Għalhekk, il-prezz ta’ l-esportazzjoni kien stabbilit skond l-Artikolu 2(8) tar-Regolament
       bażiku, jiġifieri abbażi tal-prezzijiet ta’ l-esportazzjoni attwalment imħallsa jew pagabbli.

       Paragun

(20)   Il-valur normali u l-prezzijiet ta’ l-esportazzjoni ġew imqabbla fuq bażi ex-works. Għall-
       iskop li jkun żgurat tqabbil ġust bejn il-valur normali u l-prezz ta’ l-esportazzjoni, saret il-
       konċessjoni dovuta f’forma ta’ aġġustamenti għal differenzi li jaffettwaw il-paragun tal-
       prezz skond l-Artikolu 2(10) tar-Regolament bażiku. Fil-każijiet kollha ngħataw
       aġġustamenti xierqa fejn dawn instabu li kienu raġjonevoli, preċiżi u appoġġjati b’evidenza
       ivverifikata.

       Marġni ta’ dumping

(21)   Kif previst taħt l-Artikolu 2(11) tar-Regolament bażiku, il-valur normali medju ppeżat
       tqabbel mal-prezz ta’ l-esportazzjoni medju ppeżat tal-prodott ikkonċernat.

(22)   Il-paragun wera l-eżistenza ta’ dumping. Dan il-marġni tad-dumping espress bħala
       perċentwali tal-prezz nett ħieles-fuq-il-fruntiera-tal-Komunità, dazju mhux imħallas, għal
       Jiangyin Chengsheng New Packing Material Co., Ltd huwa ta’ 5,6%.
 ---pagebreak--- 12.12.2008         MT              Il-Ġurnal Uffiċjali ta’ l-Unjoni Ewropea                                675

         D.    EMENDA TAL-MIŻURI LI QED JIĠU RIVEDUTI

(23)     Fid-dawl tar-riżultati ta’ l-investigazzjoni, huwa kkunsidrat li għandu jkun impost dazju
         anti-dumping definittiv għall-applikant fil-livell tal-marġni tad-dumping misjub.

(24)     Rigward il-forma tal-miżura, kien ikkunsidrat li d-dazju anti-dumping emendat għandu
         jieħu l-istess forma bħad-dazji imposti mir-Regolament (KE) Nru 1467/2004. Kien
         stabbilit li l-prezzijiet tal-PET jistgħu jvarjaw skond il-flutwazzjonijiet fil-prezzijiet taż-
         żejt mhux raffinat. Għalhekk kien ikkunsidrat xieraq li jkunu imposti dazji f’forma ta’
         ammont speċifiku għal kull tunnellata. Sussegwentement, id-dazju anti-dumping,
         ikkalkulat abbażi tal-marġni tad-dumping espress bħala perċentwali, għal importazzjonijiet
         tal-PET mingħand Jiangyin Chengsheng New Packing Material Co., Ltd huwa ta’ EUR 45
         għal kull tunnellata.

(25)     Il-marġni tad-dumping, stabbilit għall-PI, ta’ 5,6% huwa taħt il-livell ta’ l-eliminazzjoni
         tad-dannu madwar il-pajjiż kollu ta’ 27,3%, li kien stabbilit għar-RPĊ fl-investigazzjoni
         oriġinali. Huwa għalhekk propost li jiġi impost dazju fil-livell ta’ 45 EUR għal kull
         tunnellata, li huwa bbażat fuq il-marġni tad-dumping ta’ 5,6%, u li r-Regolament tal-
         Kunsill (KE) Nru 1467/2004 ikun għaldaqstant emendat.

              E.        INTAXXAR RETROATTIV TAD-DAZJU ANTI-DUMPING

(26)     Fid-dawl tas-sejbiet ta’ hawn fuq, id-dazju anti-dumping applikabbli għall-applikant
         għandu jiġi ntaxxat b’mod retroattiv fuq importazzjonijiet tal-prodott ikkonċernat li saru
         soġġetti għal reġistrazzjoni skond l-Artikolu 3 tar-Regolament tal-Kummissjoni (KE) Nru
         523/2005.
 ---pagebreak--- 676           MT                 Il-Ġurnal Uffiċjali ta’ l-Unjoni Ewropea                        12.12.2008

                                          F.       ŻVELAR

(27)   Il-partijiet ikkonċernati kienu infurmati bil-fatti u l-konsiderazzjonijiet essenzjali li abbażi
       tagħhom kien intenzjonat li jkun impost fuq importazzjonijiet tal-PET mill-applikant dazju
       anti-dumping definittiv emendat u li dan id-dazju jiġi ntaxxat b’mod retroattiv fuq
       importazzjonijiet magħmula soġġetti għal reġistrazzjoni. Fejn xieraq il-kummenti tagħhom
       ġew ikkunsidrati u meqjusa.

(28)   Din ir-revizjoni ma taffettwax id-data li fiha jiskadu l-miżuri imposti mir-Regolament tal-
       Kunsill (KE) Nru 1467/2007 b’mod konformi ma’ l-Artikolu 11(2) tar-Regolament bażiku,

ADOTTA DAN IR-REGOLAMENT:

                                               Artikolu 1

1.     It-tabella fl-Artikolu 1(2) tar-Regolament tal-Kunsill (KE) Nru 1467/2004 hija b’dan
       emendata biż-żieda ta’ dan li ġej:

           Pajjiż                      Kumpannija                           Rata ta’     Kodiċi
                                                                             dazju     addizzjonali
                                                                                         TARIC

            Ir-          Jiangyin Chengsheng New Packing                    45 EUR/t      A510
        Repubblika               Material Co., Ltd
         Popolari
         taċ-Ċina

2.     Id-dazju impost b’dan għandu jiġi ntaxxat ukoll b’mod retroattiv fuq importazzjonijiet tal-
       prodott ikkonċernat li kienu reġistrati skond l-Artikolu 3 tar-Regolament tal-Kummissjoni
       (KE) Nru 523/2005.
 ---pagebreak--- 12.12.2008      MT               Il-Ġurnal Uffiċjali ta’ l-Unjoni Ewropea                           677

         L-awtoritajiet doganali huma b’dan ordnati jwaqqfu r-reġistrazzjoni ta’ l-importazzjonijiet
         tal-prodott ikkonċernat li joriġina fir-Repubblika Popolari taċ-Ċina iffabbrikat minn
         Jiangyin Chengsheng New Packing Material Co., Ltd.

3.       Sakemm ma jkunx speċifikat mod ieħor, japplikaw id-dispożizzjonijiet fis-seħħ dwar id-
         dazji doganali.

                                              Artikolu 2

Dan ir-Regolament jidħol fis-seħħ fil-jum ta’ wara l-pubblikazzjoni tiegħu f’Il-Ġurnal Uffiċjali ta’
l-Unjoni Ewropea.

Dan ir-Regolament jorbot fl-intier tiegħu u huwa applikabbli direttament fl-Istati Membri kollha.

Magħmul fi Brussell, 20 ta’ Diċembru 2005.

                                             Għall-Kunsilll
                                             Il-President

                                          B. BRADSHAW